text: 餐廳位置雖然唔算方便，但食物味道、品質唔錯。係衆多越南餐廳中，lee間都算正宗。服務還可以。價錢唔算平，但值得一試 。今次試食咗雞絲湯河 - 河粉薄又滑，但湯底唔夠濃郁，有待改進。牛奶蒜香雞翼 - 一拎出嚟，香到想即刻食，食落雞翼夠香脆，還有肉汁。越南春卷 - 炸得香脆，包埋生菜、薄荷葉， 沾魚露，好食。肝醬豬肉法包 - 唔係間間越南菜館都有得食，法包夠脆，但餡料比較少，如果多返d餡會更加好食。蝦肉粉卷 - 包得夠實，材料新鮮，味道唔錯。